Les escoles públiques d'Alaquàs celebren una trobada en defensa de la llengua valenciana
25/04/2007 18:31:00

# Les escoles públiques d'Alaquàs celebren una trobada en defensa de la llengua valenciana

*   25/04/2007 18:31:00
*   [Imprimir](#)
*   Compartir
*    https://www.alaquas.org/documento.asp?id\_do=10107

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10107%2F0&title=Ajuntament%20d%27Alaqu%C3%A0s.%20Premsa.Les%20escoles%20p%C3%BAbliques%20d%27Alaqu%C3%A0s%20celebren%20una%20trobada%20en%20defensa%20de%20la%20llengua%20valenciana)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10107/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10107/10107_Form_4.jpg)](https://www.alaquas.org/ficheros/documentos/2007/2/10107/10107_Form_10.jpg "<a href='https://www.alaquas.org/ficheros/documentos/2007/2/10107/10107_Form_10.jpg' target=_blank><i class='fa fa-external-link' aria-hidden='true'></i>.Les escoles públiques d'Alaquàs celebren una trobada en defensa de la llengua valenciana</a>")

Els i les alumnes del Bonavista, González Gallarza, Sanchis Almiñano i Vila d'Alaquàs formen una auca commemorant la Batalla d'Almansa

Un dia tan significatiu com el 25 d'abril, les escoles públiques d'Alaquàs han realitzat una trobada per reivindicar la defensa del valencià. Els i les alumnes dels centres Bonavista, González Gallarza, Sanchis Almiñano i Vila d'Alaquàs han recorregut la ciutat fins unir-se a la porta de l'Ajuntament. Des d'allí, l'Alcalde d'Alaquàs, Jorge Alarte, ha dirigit als presents unes paraules en què ha destacat la importància del compromís per la defensa de la llengua autòctona i de la cultura valenciana, i els ha animat a gaudir d'aquest dia tan especial en què es commemoren, a més, els 300 anys de la Batalla d'Almansa.

Junts, els alumnes representants de la línia en valencià de cada col·legi, han desfilat pel carrer major fins la plaça de la Constitució amb l'objectiu de celebrar l'acte en el lloc més emblemàtic de la ciutat, el Castell d'Alaquàs. Allí s'ha llegit un manifest en defensa de la llengua valenciana amb quatre peticions principals: la generalització dels programes d'ensenyament en valencià i d'immersió lingüística, la continuïtat de l'ensenyament en valencià a tota la secundària, que els càrrecs públics i polítics parlen valencià i que es done suport econòmic a les ofertes culturals i lúdiques de qualitat que ajuden a valencianitzar l'entorn com ara teatre, cinema, oci o audiovisual, entre altres.

Tot seguit, tres alumnes de cada centre han anat formant un auca commemorativa de la Batalla d'Almansa en què cada vinyeta explicava un moment d'aquest esdeveniment històric. Cada escolar ha llegit l'explicació d'un dibuix i l'ha anat col·locant en un panell fins que l'auca ha quedat completada. Cada centre escolar ha rebut també un diploma en agraïment per la participació en l'acte.

Finalment els i les alumnes han gaudit d'uns refrescos en aquest acte del que han sigut protagonistes ja que, com diu el lema de les trobades, que aquestos xiquets i xiquetes han passejat en pancartes i samarretes per Alaquàs, "El futur és nostre".